als_Latn dik_Latn sag_Latn
Kryetari i komunës Agim Veliu priti vajzën e Ejup Shalës, Shqiprona Shalën. Në këtë takim Kryetari Velu ndau disa evokime për Ejup Shalën, pasi që ka pas fatin edhe të jetë bashkëpunëtor i tij në aktivitetin politik.
Kryetari Agim Veliu tha se “figura e Ejup Shalës është një figurë e ndritur e një njeriut të përkushtuar për çështjen kombëtare. Ai me zellin dhe guximin e tij renditet në figurat e rëndësishme që ka pasur Podujeva dhe Kosova. Emri i tij lidhet ngushtë me themelet e shtetit të pavarur të Kosovës, sepse ai ishte profesor i dalluar dhe u përndjek si intelektualë që kishte mëvetësi veprimi e guximi” tha kryetari Veliu.
Ejup Shala ka qenë veprimtar i dalluar i çështjes kombëtare, profesor i Letërsisë dhe Gjuhës Shqipe anëtarë i kryesisë së LDK-së Dega në Podujevë, i burgosur politi në kazamatet jugosllave, gjatë kohës kur u vra ka qenë drejtor i Gjimnazit “Aleksandër Xhuvani” në Podujevë.
Ishte bashkëveprimtarë i orëve të hershme, bashkë me kryetarin Veliu, në të gjitha aktivitetet si në përhapjen e dijes, zgjimin e vetëdijes kombëtare, pajtimin gjaqeve e shumë aktivitete të tjera që ishin në të mirën e Kosovës.
Në 100 vjetorin e pavarësisë së Shqipërisë, si dhe në ditën e çlirimit të Podujevës, Drejtoria për Kulturë, Rini dhe Sport botoi librin “Erdha” me poezi të Ejup Shalës (Posmortum) që kishte ruajtur vajza e tij Shqiprona.
Në kujtim të respektit dhe nderit për Ejupin, kryetari Veliu ia dhuroj vajzës Shqipronës librin me poezi “Erdha” të autorit Ejup Shala
als_Latn als_Latn als_Latn als_Latn als_Latn als_Latn